2015. 12. 07.

Sajtóközlemény

**Projektzáró ünnepségen adják át a megépített kerékpárutat Velencén**

**Nagyszabású kerékpárút fejlesztést valósított meg a Széchenyi 2020 program keretében a Fejér Megyei Önkormányzat Velencén. A Közlekedési Operatív Program keretében a KÖZOP-3.5.0-09-11-2015-0045 sz. „Hivatásforgalmi kerékpárút nyomvonalának kialakítása Velencén, a Hajóállomás – Vörösmarty ház (2.a) szakaszon”című pályázaton elnyert mintegy 146,82 millió forintból épített kerékpárutat a Fejér Megyei Önkormányzat. A fejlesztés hivatásforgalmi célokat szolgál, az 1, 2, 3 számjegyű közlekedési utak tehermentesítését, valamint a balesetveszély csökkentését, a munkába járást és a helyi termékek piacra jutását is biztosítja.** **A műszaki átadás 2015. december 2-án megtörtént.**

A Fejér Megyei Önkormányzat pályázatot nyújtott be Velence vonatkozásában a 2007-2013-as támogatási időszakban eddig fel nem használt támogatási maradványok terhére, a Közlekedési Operatív Program keretében a KÖZOP-3.5.0-09-11 „Kerékpárút-hálózat fejlesztése” c. projektkiírásra. Az 2A útvonalszakaszt érintő, velencei pályázat terveit készíttető Velencei-tó és Térsége, Váli-völgy, Vértes Térségi Fejlesztési Tanács átadta a tervdokumentációkat a Fejér Megyei Önkormányzat részére további felhasználásra.

Az európai uniós pályázati forrásból megvalósult velencei kerékpárút beruházás hivatásforgalmi célokat szolgál, egyúttal a közelében húzódó 1, 2, 3 számjegyű közlekedési utak tehermentesítését, valamint a meglévő balesetveszély csökkentését, megszüntetését is biztosítja. A 2A nyomvonal kiválasztásánál és tervezésénél is fontos szempont volt, hogy a Velencei-tó körül már megépített kerékpár-útvonalakhoz is kapcsolódva a környező települések közti minél könnyebb és gyorsabb közlekedési lehetőséget biztosítson a munkába járáshoz, valamint a helyi termékek minél egyszerűbb piacra juttatásához.

Az építési engedélyezések folyamatában érintett több szervezet koordinálásával sokat segített a Fejér Megyei Kormányhivatal. A szükséges eljárások megvalósíthatósága érdekében a Fejér Megyei Önkormányzat minden szükséges döntést és intézkedést megtett. A beruházás október elején kezdődött kivitelezése a 2015. december 2-án megtörtént műszaki átadással fejeződött be.

Az európai uniós forrásból megvalósult kerékpárút fejlesztés eredményeként Velence 2A szakaszán a Velencei hajóállomástól Kápolnásnyék belterületén a Vörösmarty utcáig, majd innen a Vörösmarty-ház közeléig vezető szakasz épült, mellyel a tó környékének egyik legkiemelkedőbb kulturális emlékhelyét kapcsolták be a kerékpáros körgyűrűbe. A meglévő utcák használata mellett új kerékpárút kiépítése is megvalósult. Hossza: 1440 méter. **A Széchenyi 2020 program pályázatán elnyert teljes összeg 146,82 millió Forint, amelyből a kivitelezés 139,83 millió Forintot tett ki.** A tervezett nyomvonal a 2B szakasszal folytatódik, amely a kápolnásnyéki Vörösmarty utca északi részét és a Deák Ferenc utcát foglalja magába. Ezen szakasz hossza: 940 méter.

A projektről bővebben a [www.fejer.hu](http://www.fejer.hu) oldalon olvashatnak.

**További információ kérhető:**

Vörös Dóra, sajtóreferens

Elérhetőség: 20/4456-556, kerekparutfejlesztes2015@gmail.com